**"עץ פרי עושה פרי" – מה יש לחגוג בט"ו בשבט?**

1. "ארבעה ראשי שנים הם... **בא' בתשרי** ראש השנה לנטיעה **ולירקות**... **בא' בשבט** ראש השנה **לאילנות** כדברי בית שמאי, בית הלל אומרים **בט"ו בו**" (ראש השנה, א ,א)

* חשבו – במחלוקת בית שמאי ובית הלל, מי "צודק"? מתי הגיוני יותר לציין "ראש שנה"?

1. יא וַיֹּאמֶר אֱלֹהִים, תַּדְשֵׁא הָאָרֶץ דֶּשֶׁא עֵשֶׂב מַזְרִיעַ זֶרַע, עֵץ פְּרִי עֹשֶׂה פְּרִי לְמִינוֹ, אֲשֶׁר זַרְעוֹ-בוֹ עַל-הָאָרֶץ; וַיְהִי-כֵן.  **יב** וַתּוֹצֵא הָאָרֶץ דֶּשֶׁא עֵשֶׂב מַזְרִיעַ זֶרַע, לְמִינֵהוּ, וְעֵץ עֹשֶׂה-פְּרִי אֲשֶׁר זַרְעוֹ-בוֹ, לְמִינֵהוּ; וַיַּרְא אֱלֹהִים, כִּי-טוֹב.  **יג** וַיְהִי-עֶרֶב וַיְהִי-בֹקֶר, יוֹם שְׁלִישִׁי.  (בראשית א)

רש"י: -  "עץ פרי - שיהא טעם העץ כטעם הפרי, והיא לא עשתה כן, אלא (פסוק יב) ותוצא הארץ עץ עושה פרי, ולא העץ פרי, לפיכך כשנתקלל אדם על עונו נפקדה גם היא על עונה ונתקללה:"

* מה היה בגן עדן? מה האדם היה צריך לעשות כדי שיהיה לו מה לאכול?

1. [יז](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94:%D7%91%D7%A8%D7%90%D7%A9%D7%99%D7%AA_%D7%92_%D7%99%D7%96) וּלְאָדָם אָמַר כִּי שָׁמַעְתָּ לְקוֹל אִשְׁתֶּךָ וַתֹּאכַל מִן הָעֵץ אֲשֶׁר צִוִּיתִיךָ לֵאמֹר לֹא תֹאכַל מִמֶּנּוּ אֲרוּרָה הָאֲדָמָה בַּעֲבוּרֶךָ בְּעִצָּבוֹן תֹּאכֲלֶנָּה כֹּל יְמֵי חַיֶּיךָ. [יח](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94:%D7%91%D7%A8%D7%90%D7%A9%D7%99%D7%AA_%D7%92_%D7%99%D7%97) וְקוֹץ וְדַרְדַּר תַּצְמִיחַ לָךְ וְאָכַלְתָּ אֶת עֵשֶׂב הַשָּׂדֶה. [יט](http://he.wikisource.org/wiki/%D7%A7%D7%98%D7%92%D7%95%D7%A8%D7%99%D7%94:%D7%91%D7%A8%D7%90%D7%A9%D7%99%D7%AA_%D7%92_%D7%99%D7%98) בְּזֵעַת אַפֶּיךָ תֹּאכַל לֶחֶם עַד שׁוּבְךָ אֶל הָאֲדָמָה כִּי מִמֶּנָּה לֻקָּחְתָּ כִּי עָפָר אַתָּה וְאֶל עָפָר תָּשׁוּב. (בראשית, פ"ג)

* מה קרה לאחר החטא? מה האדם צריך לעשות כדי שיהיה לו מה לאכול?

1. **"אילן שאכל ממנו אדם הראשון ...רבי יהודה אומר חיטה הייתה שאין התינוק יודע לקרות אבא ואימא עד שיטעום טעם דגן"** (ברכות דף מ ע"א)

* **איזה לחם היה אפשר לאכול בגן עדן?**

1. **"מתברר לנו שהחטא פגע בחיטה יותר משפגע באילנות. קודם החטא גם החיטה הייתה אילן... אלא שבעקבות החטא נתקללה החיטה ובאה למצבה הנוכחי ... משום כך כל מצוות אכילה על לחם חיטה הן באות וכל המנחות באות מן החיטים ... וכל כך כדי להביא עילוי לחיטה, להחזיר את העולם לתיקונו, עד שתשוב החיטה להיות שוב אילן, וביתר שאת וביתר עוז כמו שאמרו (שבת ל.): "עתידה ארץ ישראל שתוציא גלוסקאות (לחמניות) וכלי מילת" (הרב חרל"פ, מי מרום)**

* **חשבו על פעולת האכילה שלנו. איך היה נראה העולם שלנו באופן כללי, אם החיטה הייתה עץ?**

1. **"…ועל כן הזמן בשבט לתקן כל האכילות שיהיה מסטרא (=מצד) דטוב ולא יהיה ערבוב רע ח"ו, וע"כ מנהג ישראל לטעום ביום זה מפירות האילן, להכניס קדושה בכל האכילות" (ר' צדוק הכהן מלובלין)**

* מה המשמעות של החגיגה של הפירות?